લાંચની બદી દિન-પ્રતિદિન વધી રહી છે. લાંચના કેસોમાં સરકારી પંચો રાખવામાં આવતાં હોવા છતાં કેટલાય કેસોમાં પુરાવાના અભાવે અથવા ટેકનિકલ કારણસર આરોપી અધિકારી-કર્મચારીઓ આસાનીથી નીકળી જતા હતા. એસીબી ઉચ્ચ અધિકારીઓએ લાંચના છટકામાં સ્પાય કેમેરા,રેકોર્ડર સહિત ઈલેકટ્રોનિકસ વસ્તુઓનાે ઉપયોગ કરવાનું નક્કી કરીને ગૃહવિભાગને એક દરખાસ્ત મોકલી આપી હતી. જેની મંજૂરી મળી જતાં એસીબીએ સ્પાઈ કેમેરા,રેકોર્ડર સહિત ઈલેકટ્રોનિકસ વસ્તુઓની ખરીદી કરવા માટેના 15 લાખનાં ટેન્ડર બહાર પાડયાં છે. એસીબી દ્વારા અત્યાર સુધીમાંં બટન કેમેરા અને વોઈસ રેકોર્ડરનો ઉપયોગ કરવામાં આવતો હતો.જેમાં કેટલાંય છટકામાં એસીબીએ સ્પાય કેમેરા અને વોઈસ રેકોર્ડરનો ઉપયોગ કરીને લાંચિયાઓને આબાદ રીતે ઝડપી લીધા હતા.જયારે કેટલાક કિસ્સાઓમાં લાંચિયા લાંચના કેસમાંથી છટકા કાયદાકીય છટકબારી લેવા માટે પ્રયાસ કરતાં તેમના વોઈસગ્રાફી એફએસએલમાં લઈને કેસ મજબૂત કરવામાં એસીબીને સફળતા મળી હતી. એટલું જ નહીં લાંચિયાઓ હવે સીધી લાંચ લેવાની જગ્યાએ ખાનગી વ્યકિત માણસે લાંચ લઈ રહ્યાના કિસ્સા વધી રહ્યા છે.જેના લીધે લાંચિયા સરકારી બાબુઓ કેસમાંથી સહીસલામત બહાર નીકળી જતા હતા.